

REPUBLIKA E SHQIPËRISË
KUVENDI
Komisioni për Edukimin dhe Mjetet e Informimit Publik

PROCESVERBAL
Tiranë, më 12.07.2016, ora 10.00
Drejton mbledhjen:
Genc Pollo – kryetar  i Komisionit

Rendi i ditës: 
1.Plotësimi i vendeve vakante të AMA-s (komision përgjegjës).
2. Korrespondenca drejtuar komisionit.

Marrin pjesë:
Genc Pollo, Alfred Peza, Fidel Ylli, Musa Ulqini, Dashamir Kamberi, Adelina Rista, Kejdi Mehmetaj, Myqerem Tafaj, Luçiano Boçi, Bedri Hoxha, Eleina Qirici, Anila Agalliu (zëvendësuese). 

Mungojnë: 
Mimoza Hafizi, Fatmir Toçi, Enkelejda Shkreli, Agron Çela, Astrit Veliaj dhe Gjovalin Bzheta. 



HAPET MBLEDHJA

Genc Pollo – Zotërinj, anëtarë të komisionit, mirë se erdhët në këtë mbledhje! 
Sot në rendin e ditës kemi plotësimin e posteve vakante në Autoritetin e Mediave Audiovizive. Kam përshtypjen që relatorët dhe grupet parlamentare, të përfaqësuara këtu, kanë rënë dakord për procedurën, gjë që herë të tjera edhe na ka vonuar për detajet e saj, përtej asaj që është parashikuar në ligj, prandaj gjykoj që mund të vazhdojmë ashtu siç e kërkon ligji.
 Një ndër kërkesat e ligjit është që procedura e plotësimit të posteve vakante në AMA të bëhet në mbledhje të mbyllur. Pra, përveç deputetëve anëtarë të komisionit, i pranishëm do të jetë edhe personeli mbështetës. Të tjerët, përfshirë edhe medien, nuk mund të marrin pjesë. 
 Kështu që do t’ju lutesha të lini sallën dhe në përfundim të mbledhjes do t’ju njoftojmë për rezultatin e saj.

Mbledhja vijon me dyer të mbyllura































REPUBLIKA E SHQIPËRISË
KUVENDI
Komisioni për Edukimin dhe Mjetet e Informimit Publik

PROCESVERBAL
Tiranë, më 12.07.2016, ora 10.30
Drejton mbledhjen:
Genc Pollo – kryetar  i Komisionit

Rendi i ditës: 
1. Përfundimi i plotësimit të vendeve vakante të AMA-s (komision përgjegjës).
2. Korrespondenca drejtuar komisionit:

Marrin pjesë:
Genc Pollo, Alfred Peza, Fidel Ylli, Musa Ulqini, Dashamir Kamberi, Adelina Rista, Kejdi Mehmetaj, Myqerem Tafaj, Luçiano Boçi, Bedri Hoxha, Eleina Qirici, Anila Agalliu (zëvendësuese), 

Mungojnë: 
[bookmark: _GoBack]Mimoza Hafizi, Fatmir Toçi, Enkelejda Shkreli, Agron Çela, Astrit Veliaj dhe Gjovalin Bzheta. 

Vijon mbledhja me dyer të hapura

Genc Pollo - Dakord, le të hyjë media dhe pastaj me këtë e mbyllim mbledhjen.
 Fjalën e ka zoti Tafaj.
Myqerem Tafaj – Unë mendoj se ardhja e zotit Gjekmarkaj në AMA është një prurje me vlerë dhe i bën nder AMA-s që një intelektual i këtij niveli, i cili vjen nga bota akademike dhe me përvojë në gazetari, do t’i shërbejë përmirësimit të punës së saj. E mbështes plotësisht kandidaturën dhe i përgëzoj të gjithë kolegët që mbështetën zotin Gjekmarkaj.
Genc Pollo - Edhe një herë, sepse më thanë për ta shënuar në...
(Ndërhyrje pa mikrofon.)
Maxhoranca e gjithë komisionit?
Gazmend Bici – Mjafton maxhoranca.
Genc Pollo - Duhet shprehur edhe një herë. Është dakord maxhoranca me propozimin e zonjës Mehmetaj për kandidaturën e zotit Bregu, i mbështetur nga maxhoranca? 
Është dakord opozita për kandidaturat e zotërinjve Gjekmarkaj dhe Nezaj dhe zonjushës Musta, të shprehura nga zoti Boçi dhe të mbështetura nga opozita?
Po, të gjithë janë dakord.
 Atëherë, ne si komision i quajmë të miratuara të katër kandidaturat dhe, siç e kërkon ligji, këta do t’i përcillen seancës plenare për miratim përfundimtar.
 Ndërkohë, duhet të miratojmë edhe procesverbalin e datës 28 qershor.
Gazmend Bici - Keni edhe korrespondencën drejtuar komisionit.
Genc Pollo - Pra, besoj se biem dakord për miratimin e procesverbalit të datës 28 qershor 2016. 
Gjithashtu, ju bëj me dije korrespondencën që i është drejtuar komisionit nga AMA për AlbAutorin, si dhe informacionin e kërkuar nga Komisioni të Ministrisë së Arsimit për zgjedhjet e zhvilluara në universitet publike. Të gjithë, duke filluar nga relatorët, mund të marrin përgjigjet që kanë ardhur dhe korrespondencën e depozituar pranë Komisionit.
 
Atëherë, zonja dhe zotërinj, për transparencë dhe njohje të publikut, në zbatim të ligjit dhe në përmbushje të detyrimit për të plotësuar postet vakante në Autoritetin e Medies Audiovizive, katër kandidatët e përzgjedhur nga komisioni ynë, të cilët po i rendis alfabetikisht, janë: zoti Agron Gjekmarkaj, zoti Sami Nezaj, zonja Suela Musta dhe zoti Zylyftar Bregu.
 Me kaq e mbyllim këtë çështje. Në rendin e ditës nuk kemi çështje të tjera. Në qoftë se ndonjë koleg apo kolege do që të thotë diçka, shikoj që ky nuk është rasti.
 Atëherë, duke dëshiruar që të shihemi përsëri në mbledhjet e ardhshme, mbledhjen e përfundoj këtu.
 Faleminderit të gjithëve!

MBYLLET MBLEDHJA

